Document ID: /roh_data/filtered/fineweb-2-filterrobots_roh.jsonl.gz/21407

In exodus da massa da tgirunzas e tgirunzs è il tema central dal Di internaziunal da la tgira dad oz. En Svizra vegn celebrà il Di internaziunal da la tgira cun acziuns sut il motto «applaus n'è betg avunda.» Las cundiziuns da lavurar per il persunal da tgira stoppian sa meglierar per ch'i na dettia betg anc pli gronda mancanza da persunal en il futur. Quai scriva la federaziun professiunala Svizra dal persunal da tgira. Gia avant la pandemia han bunamain la mesadad dal persunal bandunà la tgira, blers gia avant la vegliadetgna da 35 onns. Enfin 2030 pudessan radund 65'000 persunas mancar en la tgira.
Planisadas èn acziuns decentralas e marschs da protest en 11 citads.